laion/Wikipedia-Exotic huggingface dataset:
סי. ג'יי. האריס

קלווין דורסי האריס הבן (באנגלית: .Calvin Dorsey Harris Jr; נולד ב-19 בפברואר 1991) הוא כדורסלן אמריקאי, המשחק בעמדת הקלע בהפועל חולון. האריס החל את דרכו באוניברסיטת וייק פורסט ושיחק שם במשך ארבע עונות. בשנת 2013, לאחר שלא נבחר בדראפט ה-NBA, החל לשחק האריס בדנוור נאגטס במהלך ליגת הקיץ של ה-NBA. ביולי 2013, חתם האריס על חוזהו המקצועני הראשון כשחתם לעונה בריזן לודוויגסבורג מהליגה הגרמנית. ב-10 ביולי 2014, חתם האריס ברטיופארם אולם, אך ב-3 במרץ 2015 הוא שוחרר מהקבוצה וחתם בחתם בואף ריגה מהליגה הלטבית. בתום העונה זכה עימה באליפות. בעונת 2015/2016, חתם האריס לעונה ברוזה רדום מהליגה הפולנית. בתום העונה זכה עימה בגביע הפולני כשהאריס נבחר לשחקן המצטיין שלו. ב-21 בינואר 2020, חתם האריס בטורק טלקום מהליגה הטורקית. הוא העמיד בקבוצה ממוצעים של 5.3 נקודות ו-2.5 אסיסטים למשחק. ב-6 באוגוסט 2020, חתם האריס לעונה בהפועל חולון מהליגה הישראלית. בעונת 2020/21 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב. ב-18 ליוני 2022 חתם לשתי עונות בהפועל חולון ואף ריגה אליפויות (1): 2014/2015 רוזה רדום גביעים (1): 2015/2016 הפועל חולון הליגה הבלקנית (1): 2020/2021 מדיה וקבצים בנושא סי. ג'יי. האריס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר היורוליג יעקב מאיר, סי ג'יי האריס חתם בהפועל חולון, באתר ישראל היום, ‏6 באוגוסט 2020 הפועל חולון זכתה באליפות הליגה הבלקנית, באתר ערוץ הספורט, 29 באפריל 2021
בית לכל ילד

בית לכל ילד היא עמותה ישראלית שנוסדה ב-1975 ומפעילה פנימיות לילדים בסיכון. יושב ראש הוועד המנהל הוא גיא צור. המנהלת הכללית היא יעל שטרן גורדון. בשנת 2019 הועסקה בעמותה כ-231 איש, ותקציבה היה כ-27 מיליון ש"ח וחצי. משרדי העמותה ממוקמים באזור התעשייה תלפיות שבירושלים. בשנת 2010 עברה העמותה מוזגה עם עמותת "תקומת אריה". העמותה מפעילה מספר מסגרות, ובהן: מרכז שוסטרמן – מרכז חירום לילדים בסיכון הממוקם בירושלים, ונוסד ב-1992. שלושה בתי מעבר לילדים בגיל הרך לפני השמתם במסגרת קבועה: "שרמן" (גילאי 2–7), "שרי" (גילאי 1–6) ו"רעים" (גילאי 3–10) תוכניות שיקום בקהילה אתר האינטרנט הרשמי של בית לכל ילד בית לכל ילד, ברשת החברתית פייסבוק בית לכל ילד, ברשת החברתית פייסבוק בית לכל ילד בישראל | גיידסטאר - אתר העמותות של ישראל | משרד המשפטים, באתר www.guidestar.org.il
השדולה לשליטה בין-לאומית בסמים הנרקוטיים

השדולה לשליטה בין-לאומית בסמים הנרקוטיים של הסנאט של ארצות הברית (באנגלית: United States Senate Caucus on International Narcotics Control; ידועה גם בשם המקוצר שדולת הסמים הנרקוטיים של הסנאט או בראשי התיבות INCC) היא שדולה קונגרסיאלית הפועלת בסנאט של ארצות הברית, שנוסדה במטרה לפקח ולעודד את הממשלה הפדרלית של ארצות הברית (לצד מיזמים פרטיים) להרחיב את שיתוף הפעולה הבין-לאומי נגד שימוש בסמים וסחר בסמים, ולקדם היענות עולמית לשליטה ובקרה על הסמים באמצעות אמנות בין-לאומיות. כארגון רשמי של הסנאט האמריקאי, נהנית השדולה ממעמד של ועדה פרלמנטרית קבועה. יש לה הסמכות להנפיק זימונים משפטיים וברשותה לגבות עדויות ולפרסם ספרים, רשומות, מסמכים ודו"חות כראות עיניה. בעבר היא עסקה בשיתוף פעולה בינלאומי, מיגור, סחר, ייעוד, בקרת גבולות, אסטרטגיות סמים, הערכות תוכניות פדרליות ונושאי הלבנת הון. השדולה קיימה דיונים רבים במרוצת השנים, ופרסמה דו"חות אחדים על מדיניות בקרת הסמים של ארצות הברית. האחריות העיקרית של ה-INCC כוללת פיקוח על קיום אמנות והסכמי בקרת סמים בינלאומיים, כמו גם פיקוח על מדיניות ופעילויות למיגור תופעת הסמים של ממשלת ארצות הברית. השדולה לשליטה בין-לאומית בסמים הנרקוטיים נקראה במקור "מועצת ארצות הברית לבקרה בין-לאומית בסמים הנרקוטיים", כאשר נוסדה ב-16 באוגוסט 1985 מכוח חוק אישור יחסי החוץ לשנה הפיסקלית 1986 ו-1987. הלך מ-13 בנובמבר 1985 קיבלה השדולה את שמה הנוכחי בהווה, לאחר בקשת בית הנבחרים של ארצות הברית. החקיקה שעיגנה בחוק את הקמת הקבוצה קבעה כי השדולה תהא מורכבת מחברי הסנאט וממומחים מהמגזר הפרטי. באופן ספציפי, הקבוצה אמורה להיות מורכבת מתריסר חברים: שבעה מחברי הסנאט שמונו בידי סגן נשיא ארצות הברית, וחמישה מומחים פרטיים שמונו בידי נשיא ארצות הברית. ארבעה מתוך שבעת הסנאטורים, כולל אחד שהוגדר כיושב ראש, אמורים היו להיבחר מסיעת הרוב לאחר התייעצות עם מנהיג הרוב, ושלושה, כולל החבר שמוגדר כיו"ר-עמית, היו אמורים להיבחר מסיעץ המיעוט, לאחר התייעצות עם מנהיג המיעוט. חמשת חברי הוועדה שנבחרו מהמגזר הפרטי היו אמורים להתמנות על ידי הנשיא לאחר התייעצות עם חברי ועדות הקונגרס הנוגעות בדבר. עם זאת, מינויים של אזרחים פרטיים נגדעו לאחר שנת 1987, בהתאם לתכנון מחדש של השדולה. אתר האינטרנט הרשמי של השדולה לשליטה בין-לאומית בסמים הנרקוטיים (באנגלית)
מפרץ וודינגטון (אנטארקטיקה)

מפרץ וודינגטון או מפרץ ואדינגטון (באנגלית: Waddington Bay) הוא מפרץ בחוף המערבי של חצי האי קייב, שבחוף המערבי של ארץ גרהאם, שבאנטארקטיקה. אורכו (רוחב פתחו של המפרץ) של המפרץ 3.7 קילומטרים, בכיוון צפון-מערב - דרום-מזרח. רוחבו של המפרץ (עומק כניסתו אל תוך היבשת) - 1.9 קילומטרים. המפרץ ממוקם צפונית לכף טאקסן. מושבה גדולה של פינגווינים לבני-אוזן התגלתה בחלק הדרומי של המפרץ. המפרץ התגלה ומופה לראשונה באופן גס על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש. המפרץ מופה באופן יסודי יותר על ידי המשלחת הצרפתית הרביעית לאנטארקטיקה, אשר חקרה את אנטארקטיקה בין השנים 1908–1910, בפיקודו של ז'אן-באטיסט שארקו. המפרץ מופה מחדש על ידי הצי המלכותי במסגרת סקר שטחי חסות איי פוקלנד בשנת 1958. שארקו נתן למפרץ את שמו. שארקו קרא למפרץ על שמו של סנטור וודינגטון, נשיא לשכת המסחר של רואן, שבצרפת, באותה עת, אשר ערך קבלת פנים מפוארת לשארקו ומשלחתו, בשובם לצרפת בשנת 1910. משייט בקייאק צופה בכלב ים במפרץ וודינגטון שייט קייאקים במפרץ וודינגטון שייטי קייאקים במפרץ וודינגטון קרח צף במפרץ וודינגטון מושבת פינגווינים בחוף הדרומי של מפרץ וודינגטון • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 169 • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 139 • Defense Mapping Agency 1992, Sailing Directions (planning Guide) and (enroute) for Antarctica, P 356 • O. V. Mytrokhyn, V. G. Bakhmutov, A. G. Aleksieienko, L. I. Gavryliv, T. V. Mytrokhina, GEOLOGICAL POSITION AND AGE OF TUXEN-RASMUSSEN LAYERED GABBROID INTRUSION (WEST ANTARCTICA), No 16 (2017): Ukrainian Antarctic Journal, DOI: https://doi.org/10.33275/1727-7485.16.2017.55 • V.V. Shcherbakova, V.G. Bakhmutov, V.P. Shcherbakov, G.V. Zhidkov and V.V. Shpyra, Palaeointensity and palaeomagnetic study of Cretaceous and Palaeocene rocks from Western Antarctica, Geophysical Journal International, Volume 189, Issue 1, April 2012, Pages 204–228, https://doi.org/10.1111/j.1365-246X.2012.05357.x מפרץ וודינגטון באתר הסקר הגאולוגי של ארצות הברית מפרץ וודינגטון באתר הגאזט האנטארקטי המשווה SCAR של ממשלת אוסטרליה תצלום לוויין של אזור מפרץ וודינגטון תצלום לוויין של אזור המפרץ, תוך סימון אתרים נוספים באזור באתר copernix מפרץ וודינגטון באתר marineregions תחזית מזג אוויר עדכנית ארוכת טווח עבור מפרץ וודינגטון מפרץ וודינגטון, סרטון באתר יוטיוב הגאזט השמות האנטארקטיים הרשמי של ארצות הברית מידע גאוגרפי והיסטורי מפרץ וודינגטון, סרטון באתר יוטיוב מידע היסטורי
מפרץ וודינגטון

האם התכוונתם ל... אנטארקטיקה מפרץ וודינגטון (אנטארקטיקה) – מפרץ בחצי האי קייב, בחוף המערבי של ארץ גרהאם שבאנטארקטיקה קנדה מפרץ וודינגטון (קולומביה הבריטית) – מפרץ בסמוך מצפון לאי ונקובר, בפרובינציית קולומביה הבריטית שבקנדה
Still Bill

Still Bill (מבוטא סְטִּיל בִּיל, בתרגום חופשי: עדיין ביל) הוא אלבום האולפן השני של הזמר-יוצר מוזיקת הנשמה האמריקאי ביל וית'רס, אשר יצא לאור בשנת 1972 על ידי חברת התקליטים סאסקס רקורדס. האלבום הוקלט והופק על ידי ווית'רס, בו הוא הזמר היחיד והנגן העיקרי, לצד להקת הליווי שלו "Charles Wright & the Watts 103rd Street Rhythm Band". המוזיקה באלבום מתחלקת בין סגנונות הנשמה, פאנק ובלוז, והשירים בו, שנכתבו כולם על ידי וית'רס, עוסקים בחקירה של טבע האדם, כמו גם עוסקים בתחושת הרגש והמין מנקודת מבטו של גבר ממעמד הביניים האמריקאי בשנות השבעים. האלבום כולל כמה משיריו המצליחים ביותר של וית'רס, כולל "Lean on Me" ו-"Use Me". הצלחתו הרבה של האלבום עם יציאתו הביאה מבקרי מוזיקה רבים להכתיר אותו כגולת הכותרת של קריירת המוזיקה של וית'רס, והוא הוגדר לעיתים כקלאסיקת רית'ם אנד בלוז. מילות השירים המופיעים באלבום עוסקות כולן בהגגיו של גבר שחור ממעמד הביניים בהקשר של חיי היומיום, יחסי מין, מערכות יחסים, אהבה והחיים באופן כללי בתוך החברה האמריקאית של שנות השבעים של המאה ה-20. רבים מהשירים עוסקים במחשבותיו של הגבר על בת זוגו, כמו בשיר "Use Me" בו נטען כי היא מנצלת אותו או בשיר "Let Me in Your Life" בו הגבר מנסה לשכנע את מושא אהבתו להיכנס למערכת יחסים עמו. המוזיקה באלבום נכתבה על ידי וית'רס במהלך שנת 1972 וכוללת מהלכי בלוז ופאנק סטנדרטיים, הבנויים בעיקרם מריפי גיטרה של וית'רס או של בנורס בלאקמון, הגיטריסט המשני באלבום. האלבום התקבל בברכה על ידי המבקרים עם יציאתו. בסקירה של מגזין הרולינג סטון משנת 1972, כתב המבקר וינס אלטי "בסך הכל זהו אלבום קשוח יותר, רגוע יותר ובטוח יותר מהניסיון הראשון של וית'רס. שום דבר לא נשלח ונשכח, הכל עובר בבהירות ובעוצמה בלתי צפויה". מגזין המוזיקה בילבורד העריך את האלבום כהצדקה להתלהבות מאחורי אלבומו הראשון של וית'רס, וציין לטובה את המוזיקה בשירים "Lean on Me", "Who is He", "Kissing My Love", ו-"Lonely Town, Lonely Street". מבקר המוזיקה רוברט כריסטגאו ממגזין "קרים" העניק לתקליט ציון B+ תוך ציון העובדה כי "וית'רס יצר את הדמות האמינה ביותר מבין כל זמרי הנשמה החדשים שמתארים גברים מהמעמד הבינוני, לצד הימנעות מהבושות המזדמנות של מרווין גיי, מהמיצוי העודף של דוני האת'וויי, ומהכובד של קרטיס מייפילד. הוא נשמע ישר, חזק ורחום. [עם זאת] אף שהאלבום הזה תופס קצב טוב, בסופו של דבר הוא עדיין מפספס רגש מהותי". האלבום הפיק שני סינגלים, שניהם הפכו ללהיטים גדולים בארצות הברית: "Lean on Me", שהגיע למקום הראשון במצעד הפופ וה-R&B של בילבורד בקיץ 1972; ו-"Use Me", שהגיע למקום השני באותו מצעד בסתיו 1972. ב-7 בספטמבר 1972, "Still Bill" הוגדר כאלבום זהב על ידי איגוד תעשיית ההקלטות האמריקאי. מידע על האלבום Still Bill באתר MusicBrainz מידע על האלבום Still Bill באתר AllMusic האלבום Still Bill באתר Discogs האלבום Still Bill באתר ספוטיפיי Bill Withers: Still Bill : Music Reviews : Rolling Stone, web.archive.org, ‏2007-10-01 Nielsen Business Media Inc, Billboard, Nielsen Business Media, Inc., 1972-05-13. (באנגלית) Robert Christgau: The Christgau Consumer Guide: August 1972, www.robertchristgau.com Album Search for "still bill", AllMusic (באנגלית) Gold & Platinum, RIAA (באנגלית אמריקאית) "Still Bill > Charts & Awards > Billboard Albums" ביל וית'רס - Still Bill (ביבורד 200) "RPM 100 Albums". RPM. archived at Library and Archives Canada (Volume 18, No. 14). November 18, 1972. Retrieved October 23, 2011.
The Lucky One (שיר של אוקו סוביסטה)

"The Lucky One" הוא שיר שהוקלט על ידי הזמר האסטוני אוקו סוביסטה ויצג את אסטוניה באירוויזיון לשנת 2021 ברוטרדם, הולנד. ב-29 בפברואר 2020, סוביסטה זכה בקדם האסטוני לאירוויזיון 2020 עם השיר "What Love Is". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. זמן קצר לאחר ההודעה, רשות השידור האסטונית הודיעה כי היא תבחר את הנציג האסטוני הבא באמצעות הקדם "Eesti Laul". ב-20 בפברואר 2021, סוביסטה צלח את שלב חצי הגמר ועלה לשלב הגמר, שם זכה במקום הראשון. ב-20 במאי 2021, סוביסטה ביצע את השיר בחצי הגמר השני של התחרות וכשל להעפיל לגמר, לאחר שהגיע למקום ה-13 עם 58 נקודות. סרטון השיר "The Lucky One" באתר יוטיוב שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020
כף טאקסן

כף טאקסן (באנגלית: Cape Tuxen) היא לשון יבשה סלעית בחוף המערבי של ארץ גרהאם, שבאנטארקטיקה. לשון היבשה מהווה את הקצה הדרומי של פתחו של מפרץ וודינגטון שבחצי האי קייב. לשון היבשה התגלתה ב-12 בפברואר 1898 על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש. הכף צולמה מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957. הכף נסקרה על ידי סוקרים על הקרקע מטעם סקר שטחי חסות איי פולקנד בשנת 1958. שמה של לשון היבשה ניתן לה על ידי ז'רלאש. לשון היבשה נקראת על שם אחד מפטרוני המשלחת. • V.V. Shcherbakova, V.G. Bakhmutov, V.P. Shcherbakov, G.V. Zhidkov and V.V. Shpyra, Palaeointensity and palaeomagnetic study of Cretaceous and Palaeocene rocks from Western Antarctica, Geophysical Journal International, Volume 189, Issue 1, April 2012, Pages 204–228, https://doi.org/10.1111/j.1365-246X.2012.05357.x • Duncan Stewart, Jr, THE PETROGRAPHY OF SOME ANTARCTIC ROCKS • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 169 • Defense Mapping Agency 1992, Sailing Directions (planning Guide) and (enroute) for Antarctica, P 358 • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 142 כף טאקסן באתר הסקר הגאולוגי של ארצות הברית כף טאקסן באתר הגאזט האנטארקטי של ממשלת אוסטרליה כף טאקסן באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע היסטורי
The Lucky One

האם התכוונתם ל... The Lucky One (שיר של טיילור סוויפט) – שיר של טיילור סוויפט The Lucky One (שיר של אוקו סוביסטה) – שיר של אוקו סוביסטה The Lucky One (שיר של לורה ברניגן) – שיר של לורה ברניגן
פיר ופלמה

פיר ופלמה (בדנית: Fyr og Flamme) הוא צמד מוזיקלי דני, המורכב מיאספר גרות ולוריץ עמנואל ונוצר בשנת 2017. הצמד ייצג את דנמרק באירוויזיון 2021. הצמד הוקם ב-2017 ונכנס לתודעה הציבורית בשנת 2020 לאחר שהוציא את השיר "Menneskeforburger" שכבש את המצעדים בדנמרק וזיכה את השניים בחוזה הקלטות בחברת יוניברסל מיוזיק דנמרק. הצמד נבחר לשמש כנציגי דנמרק באירוויזיון לשנת 2021 עם השיר "Øve os på hinanden" (נתאמן אחד על השני) לאחר ניצחונם בתחרות ה-Dansk Melodi Grand Prix שנערכה ב-6 במרץ 2021. ב-20 במאי 2021, הם ביצעו את השיר בחצי הגמר השני של התחרות וכשלו בניסיונם להעפיל לגמר, לאחר שהגיעו למקום ה-11 עם 89 נקודות. פיר ופלמה, ברשת החברתית פייסבוק פיר ופלמה, סרטונים בערוץ היוטיוב פיר ופלמה, באתר ספוטיפיי פיר ופלמה, באתר AllMusic (באנגלית) פיר ופלמה, באתר MusicBrainz (באנגלית) פיר ופלמה, באתר דיזר פיר ופלמה, באתר Discogs (באנגלית) DR, ed. (6 במרץ 2021). "Populær skuespiller om sit overraskende radio-hit: 'Nej, det er ikke en joke'" (בדנית). {{cite web}}: (עזרה) "Denmark warms to Fyr & Flamme". Eurovision.tv. 6 במרץ 2021. נבדק ב-6 במרץ 2021. {{cite web}}: (עזרה)
Øve os på hinanden

Øve os på hinanden (בעברית: נתאמן אחד על השני) הוא שיר שהוקלט על ידי הצמד הדני פיר ופלמה. השיר יצג את דנמרק באירוויזיון לשנת 2021. המהדורה ה-65 של האירוויזיון התקיימה ברוטרדם שבהולנד והורכבה משני חצאי גמר, ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-17 בנובמבר 2020 הוכרז כי דנמרק תופיע במחצית השנייה של חצי הגמר השני של התחרות. ב-20 במאי 2021, פיר ופלמה ביצעו את השיר בחצי הגמר השני של התחרות ולא הצליחו להעפיל לגמר. מידע על היצירה "Øve os på hinanden" באתר Discogs סרטון השיר "Øve os på hinanden" באתר יוטיוב "Denmark warms to Fyr & Flamme". Eurovision.tv. 6 במרץ 2021. נבדק ב-6 במרץ 2021. {{cite web}}: (עזרה) "Rotterdam 2021–Eurovision Song Contest". European Broadcasting Union (EBU). אורכב מ-המקור ב-24 בדצמבר 2020. נבדק ב-24 בדצמבר 2020. {{cite web}}: (עזרה) "Rules–Eurovision Song Contest". European Broadcasting Union (EBU). אורכב מ-המקור ב-8 באפריל 2020. נבדק ב-24 בדצמבר 2020. {{cite web}}: (עזרה) Groot, Evert (17 בנובמבר 2020). "2020 Semi-Final line-up to stay for 2021". European Broadcasting Union (EBU). אורכב מ-המקור ב-18 בנובמבר 2020. נבדק ב-24 בדצמבר 2020. {{cite web}}: (עזרה)
צ'יימס ישראל

צ'יימס ישראל היא עמותה ישראלית, שהוקמה ב-1991 ועוסקת בשילובם של אנשים עם צרכים מיוחדים בחברה. כיום העמותה עוזרת ל-1,100–1,400 איש ב-14 רשויות מקומיות. משרדי העמותה ממוקמים בשכונת רמת החייל שבתל אביב-יפו. בשנת 2019 עבדו בעמותה כ-580 איש, ותקציבה היה כ-62.7 מיליון ש"ח. יושבת ראש הוועד המנהל היא שולמית גילדנר והמנהל הכללי הוא ג'ורג' ריקרדו צימרמן. פעילות העמותה נפגעה באופן משמעותי עם פרוץ מגפת הקורונה בישראל במרץ 2020, כאשר מאות עובדים הוצאו לחל"ת והתקציב צומצם בכעשרה אחוזים. מרכזי יום טיפוליים–סיעודיים לבוגרים מעל גיל 21. כיום פועלים מרכזים בתל אביב-יפו ובאשקלון. שירותי תעסוקה במספר מוקדים – ראשון לציון, אריאל, תל אביב, כפר סבא, ראש העין וטייבה. שיקום תעסוקתי וחברתי למתמודדים נפש מעונות יום שיקומיים-תקשורתיים – מיועדים לתינוקות ופעוטות בגילאי חצי שנה ועד 3 שנים. פועלים במודיעין מכבים רעות, יפו, אשקלון וחולון. יצירת סביבה תומכת לבוגרים עם צרכים מיוחדים בתפקוד גבוה. מרכזי יום שהות ארוך לילדים ונוער אחרי שעות בית הספר. כיום פועלים שלושה מרכזים בתל אביב ועוד כשניים בחולון. אתר האינטרנט הרשמי של צ'יימס ישראל צ'יימס ישראל, ברשת החברתית פייסבוק צ'יימס ישראל, באתר "גיידסטאר ישראל" צ'יימס ישראל, באתר כל זכות Chimes Israel / צ'יימס ישראל, באתר פייסבוק צ'יימס ישראל CHIMES ISRAEL | גיידסטאר - אתר העמותות של ישראל | משרד המשפטים, באתר www.guidestar.org.il טל כרמון, ‏"יש בחירות, אף אחד לא זוכר אותנו": עמותות הסיוע האזרחי מתקשות לשרוד, באתר דבר העובדים בארץ ישראל, 22 בפברואר 2021 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "צ'יימס ישראל".
פורמולה 2 עונת 2021

עונת 2020 בפורמולה 2 היא העונה החמישית בה התקיימה אליפות הפורמולה 2 המאורגנת על ידי הפדרציה הבינלאומית לרכב (FIA). קטגוריית מרוצי הפורמולה 2 מדורגת כרמה השנייה של מרוצי מכוניות גלגל-פתוח אחרי הפורמולה 1 בהתאם לתוכנית השלבים הגלובלית. אירועי האליפות התנהלו במקביל לאירועים נבחרים של הקטגוריה הבכירה. בעונה זאת שונה פורמט המרוצים: מספר הסבבים צומצם לשמונה, אך בכל סבב מתקיימים שלושה מרוצים, במקום שניים, כפי שהיה בעונות הקודמות. אוסקר פיאסטרי זכה באליפות הנהגים, קבוצתו Prema זכתה באליפות היצרנים. מבנה סוף השבוע של מרוצים שונה לקראת העונה. בכל סוף שבוע יתקיימו שלושה מרוצים במקום שניים. בשבת יתקיימו שני מרוצי ספרינט וביום ראשון יתקיים המרוץ המלא, בו קיימת חובה מנדטורית לעצירה אחת לפחות בפיט סטופ. מקצי דירוג שיערכו ביום שישי יקבעו את סדר הזינוק למרוץ הספרינט הראשון ולמרוץ המלא. סדר הזינוק למרות הספרינט השני יקבע בהתאם לתוצאות המרוץ הראשון, כאשר עשרת הנהגים הראשונים יוזנקו בסדר הפוך (המנצח יזנק מהמקום העשירי, מי שסיים שני יזנק תשיעי וכו'). הנקודות ניתנות לעשרת הנהגים המהירים במרוץ הפתיחה ולשמונת הנהגים המהירים במרוץ הספרינט. 4 נקודות נוספות ניתנות לנהג המזנק מהפול פוזישן במרוץ הפתיחה. 2 נקודות נוספות מוענקות לנהג שקובע את זמן ההקפה המהירה בכל אחד משני המרוצים, בתנאי שסיים באחד מעשרת המקומות הראשונים. הזינוק למרוץ הספרינט נקבע בהתאם לסדר הסיום של מרוץ הפתיחה, כאשר שמונה המקומות הראשונים נקבעים בסדר הפוך לתוצאות שמונה הנהגים הראשונים במרוץ הפתיחה, כך שנהג שהגיע למקום שמיני במרוץ הפתיחה יזנק מהמקום הראשון במרוץ הספרינט. לא מוענקות נקודות נוספות על זינוק מהפול פוזישן במרוץ זה. אתר האינטרנט הרשמי של פורמולה 2 עונת 2021 (באנגלית) מדיה וקבצים בנושא פורמולה 2 עונת 2021 בוויקישיתוף New weekend format for FIA Formula 2 announced, 1 December 2020
לוולק

לוולק (בהונגרית: Levelek) הוא כפר במחוז סבולץ'-סטמאר-ברג שבצפון מזרח הונגריה. בשנת 1747 מוזכרת בלוולק משפחה יהודית אחת, משפחת יעקב בנימין. ובשנת 1770 ידוע כי כבר ישבו שם כמה יהודים. רובם התפרנסו ממסחר בתוצרת חקלאית ומכולת. במקום היו חברה קדישא, בית כנסת ומקווה. הקהילה השתייכה לזרם האורתודוקסי. משנת 1885 היו יהודי הכפר כפופים לקהילה היהודית בנירבאטור. כמה שבועות לאחר כנסית הצבא הגרמני להונגריה (מרץ 1944) הועברו יהודי לוולק לגטו קישווארדה שם רוכזו רוב יהודי המחוז. משפחה יהודית אחת הורשתה להישאר בלוולק, בזכות ראש המשפחה, שהיה בעל עיטור גבורה מימי מלחמת העולם הראשונה. בסוף מאי 1944 שולחו יהודי לוולק יחד עם יהודי גטו קישווארדה למחנה ההשמדה אושוויץ. אחרי המלחמה חזרו לעיירה כעשרה יהודים ששרדו. הם ניסו לשקם את חיי הקהילה, אך משלא הצטרפו אליהם יהודים נוספים, עזבו את המקום תוך זמן קצר. לוולק בפנקס הקהילות הונגריה, עמוד 335 לאואלאק (לעוועלעק), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 193-194. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא לוולק בוויקישיתוף אתר האינטרנט הרשמי של לוולק "לוולק", באתר JewishGen (באנגלית) קהילת לוולק, באתר "אנו – מוזיאון העם היהודי" נתוני הכפר באתר הלמ"ס ההונגרי תיעוד יהודי לוולק שנרצחו בשואה מפקדי האוכלוסין של יהודי הונגריה, 1993
טופי (סדרת טלוויזיה)

טופי (ברוסית: То́пи) היא סדרת טלוויזיה מיסטית רוסית, בבימויו של ולדימיר מירזוב שנכתבה על ידי דמיטרי גלוכובסקי. פרק הבכורה שודר ב-28 בינואר 2021 בשירות הזרמת מדיה KinoPoiskHD. במרכז העלילה כמה צעירים ממוסקבה שנמלטים מבעיותיהם האישיות למנזר נידח שנמצא ליד הכפר טופי שבחבל ארכנגלסק בצפון רוסיה. חמשת הצעירים הם המומחה לטכנולוגיית מידע הגוסס מסרטן, דניס, עיתונאי פרו-ממשלתי לשעבר מקסים, ניצולת ניסיון התאבדות קטיה, אליה הצ'צ'נית (המסתתרת מהחתן שלה) וסוניה, ילדה ממשפחה פרבוסלבית דתית. עם הגעתם, הגיבורים מגלים שהמנזר נטוש, המקומיים מתנהגים בצורה מוזרה ביותר ואז אחד הבחורים נעלם. לאחר שהחליטו להישאר בכפר, הם מתחילים בחיפושיהם ויותר ויותר צוללים אל עולם הביצות, מלא הסודות. איוואן יאנקובסקי – דניס (דן) אולגוביץ' טיטוב טיכון ג'יזנבסקי – מקסים (מקס) סרגייביץ' קולצוב אנסטסיה קרילובה – סופיה (סוניה) אלכסנדרובנה גרומקובסקאיה סופיה וולודצ'ינסקאיה – אליה אחמדובנה מוסאבה יקטרינה שפיצה – יקטרינה (קטיה) סרג'בנה לביאדקינה מקסים סוחאנוב – נהג / ויטלי וניאמינוביץ' אליאבייב, ראש המפעל הכימי / בוס טטיאנה ולדימירובה – אנה פטרובנה (באבא ניורה) מרינה וסילייב – ליזה אלכסנדרובנה גרומקובסקאיה, אחותה המנוחה של סוניה ורוניקה מוכירבה – ארינה, התושבת הצעירה בכפר טופי אלכסנדר דורונין – קוזלוב, קפטן משטרה איגור פודליוולב – האב איליה, כומר אב המנזר הנטוש אלכסנדר פרפנוביץ' – וניאמין אלכסייביץ' קוסטרוב, בעלה של באבא ניורה אנטון מקוחה – רנאט איזמאילוב ("צ'וצ'ונדרה"), אסיר דמיטרי גלזצ'וב – פיוטר קוסקוב ("חור"), אסיר גלה מסחי – איוואן, בן המאסטר (פרק 7) קיריל פולוחין – ארקדי פדטוב, שוטר נעדר, ותיק מלחמת צ'צ'ניה (פרקים 4 ו-5) ואדים צלאלטי – דאוד, ארוסה של אלי (פרקים 1 ו-6) אלכסנדרה בורטיץ' – סשה, חברתו לשעבר של דניס (פרק 1) את התסריט לסדרה כתב דמיטרי גלוכובסקי, שבעמוד האינסטגרם שלו תיאר את טופי כ"מותחן מסע רע ומטורף". לדברי גלוכובסקי, עשר שנים חלפו מרגע שעלה רעיון הסדרה ועד ליציאתה, חמש מהן הכותב חיפש פלטפורמה מתאימה ומפיקים. הסדרה צולמה בבלארוס באתר הצילומים של אולפן Belarusfilm ליד הכפר קמנקה, במחוז סמולביצ'י, שבפרברי מינסק. הגיבורים עוברים את הכפר מודיוגה שבחבל ארכנגלסק, אך הכפר טופי אינו נמצא על מפת רוסיה וזהו מקום מומצא. הסדרה הועלתה לצפייה דיגיטלית ב-28 בינואר 2021. הסדרה הפכה לאחת הסדרות המצופות של השנה. טופי, ברשת החברתית אינסטגרם "טופי", במסד הנתונים הקולנועיים IMDb (באנגלית) "טופי", במסד הנתונים הקולנועיים KinoPoisk (ברוסית) «Вымирает русская деревня»: вышел трейлер мистического сериала «Топи» по сценарию Дмитрия Глуховского // RTVi, 28.12.2020 "«Пять лет искали дерзких продюсеров и бесстрашную платформу»: Мирзоев и Глуховский о русской хтони в сериале «Топи»". Дождь. 2021-02-18. Топи (сериал 2021) «Россияне не хотят знать о себе правду»: Глуховский и Мирзоев — о «Топях», боге и наших реалиях, 27.01.2021 Альперина С. Что будет в следующей серии. Девять самых крутых российских сериалов 2021 года // // רוסיסקאיה גאזטה — Неделя. 19.01.2021. № 10 (8361) Самые ожидаемые российские сериалы года: что покажут стриминги // Вокруг ТВ, 08.01.2021
דיאו וונה

דיאו וונה (ביוונית: Δύο Βουνά; פירושו "שני הרים") הוא כפר על הר אויטה בפתיוטיס, יוון. מאז רפורמת השלטון המקומי בשנת 2011 היא חלק מנפת לאמיה, ומהרשות המוניצפלית גורגופוטמוס. האוכלוסייה בכפר מנתה 79 אנשים במפקד 2011. בכפר נולד יאניס דיובוניאוטיס (el'), מנהיג צבאי במלחמת העצמאות היוונית . ערך זה הוא קצרמר בנושא יישובים ביוון. אתם מוזמנים לתרום לוויקיפדיה ולהרחיב אותו.
פרס אופיר על הישגים מקצועיים בקולנוע

פרס אופיר על הישגים מקצועיים בקולנוע הוא פרס אופיר הניתן אחת לשנה (או לעיתים אחת לכמה שנים) על הישגים בולטים בקולנוע. בדומה לפרס על מפעל החיים (ובשונה לרוב הקטגוריות), ההודעה על הזוכה בפרס ניתנת טרם הטקס ולא במהלכו. 1995 – מתי רז 1997 – דובי זלצר 1998 – יוסף שילוח 1999 – דני שיק 2000 – צבי שפילמן 2001 – ישראל רינגל 2002 – קולי סנדר 2003 – אמנון סלומון 2004 – נחום היימן 2005 – אהוד מנור 2006 – מייק בראנט 2007 – אברהם לייבמן 2009 – אורי סבג 2014 – אלי ירקוני 2016 – איתן לוי 2017 – ערה לפיד 2019 – נחמן אינגבר Naomi Michaeli, האקדמיה הישראלית לקולנוע ולמוזיקה, באתר www.israelfilmacademy.co.il